Na osnovu člana 71. Zakona o visokom obrazovanju („Službene novine Kantona Sarajevo“ broj: 36/22), članova 108. i 109. Statuta Univerziteta u Sarajevu, člana 7. Pravilnika o zakupu prostora na Univerzitetu u Sarajevu broj: 02-10-9-1/21 od 18.03.2021. godine (prečišćeni tekst), te Odluke o raspisivanju javnog oglasa za prikupljanje ponuda broj: 01-204/23 od 9.2.2023, Dekanica Univerziteta u Sarajevu – Pravnog fakulteta raspisuje

 **JAVNI OGLAS**

**za prikupljanje ponuda za davanje u zakup**

**I**

**OSNOVNE INFORMACIJE O PROSTORU KOJI SE DAJU U ZAKUP**

|  |  |  |  |  |  |  |  |
| --- | --- | --- | --- | --- | --- | --- | --- |
| r. broj | Lokacija poslovnog prostora | Površina | Djelatnost (namjena za koju se koristi) | Početni iznos zakupnine po m2 | Obavezni iznos novčanog depozita (3 početne zakupnine) | Stanje poslovnog prostora | Dužina trajanja ugovornog odnosa |
| 1. | Sjedište Univerziteta u Sarajevu – Pravnog fakulteta, ul. Obala Kulina bana 7. , 71000 Sarajevo, Prizemlje | 0,44 m2 | Samouslužni automat za tople napitke |  16,8 KM po m2  | 22,17 KM | Potpuno opremljen za obavljanje djelatnosti |  3 godine   |
| 2. | Sjedište Univerziteta u Sarajevu – Pravnog fakulteta, ul. Obala Kulina bana 7. , 71000 Sarajevo, I sprat | 0,35 m2 | Samouslužni automat za tople napitke | 16,8 KM po m2  | 17,64 KM | Potpuno opremljen za obavljanje djelatnosti |  3 godine  |
| 3. | Sjedište Univerziteta u Sarajevu – Pravnog fakulteta, ul. Obala Kulina bana 7. , 71000 Sarajevo, III sprat | 0,59 m2 | Samouslužni automat za tople i hladne napitke i snack (konditorske) proizvode | 16,8 KM po m2  | 29,73 KM | Potpuno opremljen za obavljanje djelatnosti |  3 godine  |

Napomene:

* Izračun početnog iznosa zakupnine po m2 utvrđen na osnovu člana 24. Odluke o dodjeli u zakup poslovnih zgrada i prostorija Općine Centar Sarajevo, broj: 01-49-2755/17 od 30.11.2017. godine, a u navedeni početni iznos zakupnine nije uračunat PDV.
* Ponuđač je dužan u ponudi navesti redni broj prostora za koji podnosi ponudu. Ponuđač može dostaviti ponudu za svaki od prostora koji se daju u zakup ovim Javnim pozivom.

**II**

**USLOVI, NAČIN I ROK ZA PODNOŠENJE PISMENIH PONUDA**

Ponuda za učešće na Javnom oglasu mora sadržavati:

1. **Dokaz o obavljanju profesionalne djelatnosti te dokazi o ispunjavanju lične sposobnosti;**
2. U slučaju da je ponuđač fizičko lice, potrebno je dostaviti:
* Za fizičko lice potrebno je dostaviti: ime i prezime, adresu, JMB, kontakt podatke, a ako ponuđač već obavlja djelatnost dostaviti ovjerenu kopiju Rješenja o obavljanju samostalne djelatnosti, ne stariju od 6 (šest) mjeseci;
1. U slučaju da je ponuđač pravno lice, potrebno je dostaviti:
* Za pravno lice potrebno je dostaviti: ovjerenu kopiju Rješenja o upisu u sudski registar sa svim prilozima i reference.
1. **Dokaz o uplaćenom depozitu;**

Ponuđači su dužni da uplate novčani depozit u iznosu od tri mjesečne zakupnine, naveden u tački I. Javnog oglasa i dostave primjerak uplatnice ispunjen na sljedeći način:

Primalac: Depozitni račun Kantona Sarajevo: 141 196 532 000 8475

Svrha doznake: Prihodi od iznajmljivanja poslovnog prostora Univerziteta u Sarajevu - Pravnog fakulteta

Vrsta prihoda: 722631

Općina: 077

Budžetska

organizacija: 35020021

Poziv na broj: 0000000034

Iznos depozita ponuđača s kojim se zaključi ugovor o zakupu poslovnog prostora smatrat će se njegovom garancijom za uredno plaćanje zakupnine, a ostalim učesnicima u Javnom oglasu uplaćeni depozit će se vratiti u roku od 8 (slovima: osam) dana od dana donošenja odluke o izboru najpovoljnijeg ponuđača. Ako izabrani ponuđač ne zaključi ugovor i ne preuzme prostor u određenom roku, smatrat će se da je odustao od ugovora i neće mu se vraćati uplaćeni iznos depozita.

1. **Ponuđeni iznos zakupnine**;

Ponuđeni iznos zakupnine se ne smije ispravljati i mora glasiti na cijelu novčanu jedinicu zvanične valute u BiH (BAM);

1. **Ovjerenu izjavu ponuđača** da će snositi sve troškove eventualnog ulaganja u poslovni prostor koji je predmet zakupa, uz detaljno obrazloženje prijedloga uređenja, ukoliko je planirano te vremena u kojem se može provesti uređenje poslovnog prostora i početi sa obavljanjem djelatnosti.

Ponude se dostavljaju pismeno, u zapečaćenoj koverti, sa čitko naznačenim nazivom (ime i prezime/naziv pravnog lica), sjedištem (adresa) i kontakt telefonom podnosioca ponude sa naznakom „Ponuda za zakup poslovnog prostora“ – NE OTVARAJ , na adresu:

Univerzitet u Sarajevu – Pravni fakultet

Ul. Obala Kulina bana 7, II sprat,

71000 Sarajevo, Bosna i Hercegovina

**Javni oglas za prikupljanje ponuda za davanje u zakup poslovnih prostora ostaje otvoren 8 (slovima: osam) dana od dana objavljivanja.**

**Nepotpune i neblagovremene prijave neće se uzimati u razmatranje.**

U toku trajanja Javnog oglasa svi zainteresovani imaju mogućnost na licu mjesta pregledati poslovni prostor svakim radnim danom od 09:00 do 16:00 sati, uz prethodnu najavu. Najava za pregled prostora, kao i sve dodatne informacije o poslovnim prostorima mogu se dobiti od kontakt osobe Fakulteta:

Haris Starhonić, tel. 033 033/483-618, e-mail: h.starhonic@pfsa.unsa.ba

**III**

**ODABIR NAJPOVOLJNIJEG PONUĐAČA I ZAKLJUČENJE UGOVORA**

Procedura izbora najpovoljnijeg ponuđača provodi se u skladu sa odredbama Pravilnika o zakupu prostora na Univerzitetu u Sarajevu broj: 02-10-9-1/21 od 18.03.2021. godine.

Odluka o izboru najpovoljnijeg ponuđača bit će dostavljena svim ponuđačima u roku od 7 (slovima: sedam) dana od dana donošenja odluke**,** a ugovor sa izabranim ponuđačem zaključit će se u pisanoj formi u roku od 15 (slovima: petnaest) dana od dana donošenja odluke o odabiru.